CELEX: 31989R3043
Language: el
Date: 1989-10-06 00:00:00
Title: Κανονισμός (ΕΟΚ) αριθ. 3043/89 του Συμβουλίου της 6ης Οκτωβρίου 1989 για την αύξηση της ποσότητας της κοινοτικής δασμολογικής ποσόστωσης που ανοίχτηκε, για το έτος 1989, για το σιδηροχρώμιο που περιέχει κατά βάρος 6% ή περισσότερο άνθρακα

Avis juridique important

|

31989R3043

Κανονισμός (ΕΟΚ) αριθ. 3043/89 του Συμβουλίου της 6ης Οκτωβρίου 1989 για την αύξηση της ποσότητας της κοινοτικής δασμολογικής ποσόστωσης που ανοίχτηκε, για το έτος 1989, για το σιδηροχρώμιο που περιέχει κατά βάρος 6% ή περισσότερο άνθρακα  

Επίσημη Εφημερίδα αριθ. L 292 της 11/10/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3043/89 ΤΟΥ ΣΥΜΒΟΥΛΙΟΥ  της 6ης Οκτωβρίου 1989  για την αύξηση της ποσότητας της κοινοτικής δασμολογικής ποσόστωσης που ανοίχτηκε, για το έτος 1989, για το σιδηροχρώμιο που περιέχει κατά βάρος 6 % ή περισσότερο άνθρακα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 4187/88 (1) και (ΕΟΚ) αριθ. 1877/89 (2), το Συμβούλιο άνοιξε, για το 1989, κοινοτική δασμολογική ποσόστωση με δασμό μηδέν για το σιδηροχρώμιο που περιέχει κατά βάρος περισσότερο του 6 % άνθρακα, της οποίας η ποσότητα καθορίστηκε προσωρινά σε 450 000 τόνους·  ότι τα οικονομικά στοιχεία που υπάρχουν σήμερα για την κατανάλωση, την παραγωγή και την εισαγωγή με το ευεργέτημα άλλων προτιμησιακών δασμολογικών καθεστώτων, επιτρέπουν να υπολογιστεί ότι οι ανάγκες της Κοινότητας για άμεσες εισαγωγές αυτού του προϊόντος από τρίτες χώρες μπορούν να φτάσουν το τρέχον έτος επίπεδο ανώτερο από την ποσότητα που καθορίστηκε με τους προαναφερθέντες κανονισμούς· ότι, για να μην τεθεί σε κίνδυνο η ισορροπία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει να προβλεφθεί η αύξηση της εν λόγω ποσόστωσης κατά ποσότητα που να αντιστοιχεί στις ανάγκες των βιομηχανιών που το χρησιμοποιούν, μέχρι τις 31 Δεκεμβρίου 1989, και συγκεκριμένα κατά 150 000 τόνους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχτηκε με τους κανονισμούς (ΕΟΚ) αριθ. 4187/88 και (ΕΟΚ) αριθ. 1877/89 για το σιδηροχρώμιο που περιέχει κατά βάρος περισσότερο του 6 % άνθρακα, αυξάνεται από 450 000 σε 600 000 τόνους.  Άρθρο 2  Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 6 Οκτωβρίου 1989.  Για το Συμβούλιο  Ο Πρόεδρος  L. JOSPIN  (1) ΕΕ αριθ. L 368 της 31. 12. 1988, σ. 26.  (2) ΕΕ αριθ. L 182 της 29. 6. 1989, σ. 1.